CELEX: 32016R0959
Language: lv
Date: 2016-05-17 00:00:00
Title: Komisijas Īstenošanas regula (ES) 2016/959 (2016. gada 17. maijs), ar ko nosaka īstenošanas tehniskos standartus tirgus izzināšanai attiecībā uz sistēmas un paziņojumu veidnēm, kuras jāizmanto tirgus dalībniekiem, kas atklāj informāciju, un ierakstu formu saskaņā ar Eiropas Parlamenta un Padomes Regulu (ES) Nr. 596/2014 (Dokuments attiecas uz EEZ)

17.6.2016   
            
            
               LV
            
            
               Eiropas Savienības Oficiālais Vēstnesis
            
            
               L 160/23
            
         KOMISIJAS ĪSTENOŠANAS REGULA (ES) 2016/959
   (2016. gada 17. maijs),
   ar ko nosaka īstenošanas tehniskos standartus tirgus izzināšanai attiecībā uz sistēmas un paziņojumu veidnēm, kuras jāizmanto tirgus dalībniekiem, kas atklāj informāciju, un ierakstu formu saskaņā ar Eiropas Parlamenta un Padomes Regulu (ES) Nr. 596/2014
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 596/2014 par tirgus ļaunprātīgu izmantošanu (tirgus ļaunprātīgas izmantošanas regula) un ar ko atceļ Eiropas Parlamenta un Padomes Direktīvu 2003/6/EK un Komisijas Direktīvas 2003/124/EK, 2003/125/EK un 2004/72/EK (1), un jo īpaši tās 11. panta 10. punkta trešo daļu,
   tā kā:
   
               (1)
            
            
               Tirgus dalībniekiem, kas atklāj informāciju, ir jāglabā ieraksti saistībā ar informācijas paziņojumiem, kuri tirgus izzināšanas nolūkos tiek veikti savstarpēji un starp visām personām, kuras veic tirgus izzināšanu. Šādiem ierakstiem būtu jāpalīdz tirgus dalībniekiem, kas atklāj informāciju, kompetentajām iestādēm sniegt pierādījumus par pienācīgu rīcību, jo īpaši, ja informācijas būtība mainās pēc tirgus izzināšanas vai ja kompetentajai iestādei ir jāpārskata informācijas iedalīšanas kategorijās process. Šajā nolūkā visi šādi ieraksti būtu jāglabā elektroniskā formātā.
            
         
               (2)
            
            
               Lai nodrošinātu, ka sniegtā informācija tiek pastāvīgi reģistrēta arī tad, ja tirgus izzināšana notiek neierakstītu sanāksmju vai telefonsarunu laikā, būtu jāsagatavo vienota veidne rakstiskiem protokoliem vai piezīmēm, ko šādu sanāksmju un sarunu laikā jāreģistrē tirgus dalībniekam, kas atklāj informāciju.
            
         
               (3)
            
            
               Lai nodrošinātu, ka atklātā informācija tiek konsekventi reģistrēta, tirgus dalībniekiem, kas izpauž informāciju, būtu jāsaglabā rakstiskās saziņas ieraksti, lai informētu personas, kam tiek veikta tirgus izzināšana, ja tirgus izzināšanas laikā izpaustā informācija vairs nav iekšējā informācija.
            
         
               (4)
            
            
               Šī regula balstās uz īstenošanas tehnisko standartu projektu, ko Komisijai iesniegusi Eiropas Vērtspapīru un tirgu iestāde.
            
         
               (5)
            
            
               Eiropas Vērtspapīru un tirgu iestāde ir veikusi atklātu sabiedrisko apspriešanu par īstenošanas tehnisko standartu projektu, kas ir šīs regulas pamatā, izvērtējusi potenciālās saistītās izmaksas un ieguvumus un pieprasījusi saskaņā ar Eiropas Parlamenta un Padomes Regulas (ES) Nr. 1095/2010 (2) 37. pantu izveidotās Vērtspapīru un tirgu nozares ieinteresēto personu grupas atzinumu.
            
         
               (6)
            
            
               Lai nodrošinātu finanšu tirgu pienācīgu darbību, ir nepieciešams, lai šī regula stātos spēkā steidzami un lai šajā regulā paredzētie noteikumi būtu piemērojami no tās pašas dienas kā Regulā (ES) Nr. 596/2014 paredzētie noteikumi,
            
         IR PIEŅĒMUSI ŠO REGULU.
   1. pants
   Ierakstu elektroniskais formāts
   Visus ierakstus, kas minēti Komisijas Deleģētās regulas (ES) 2016/960 (3) 6. pantā, glabā elektroniskā formātā.
   2. pants
   Rakstisko protokolu vai piezīmju dokumentēšanas formāts
   Tirgus dalībnieki, kas atklāj informāciju, sagatavo Deleģētās regulas (ES) 2016/960 6. panta 2. punkta d) apakšpunktā minēto rakstisko protokolu vai piezīmes elektroniskā formātā, izmantojot:
   
               a)
            
            
               I pielikumā iekļauto veidni, ja tirgus dalībnieki, kas izpauž informāciju, uzskata, ka tirgus izzināšana ietver iekšējās informācijas atklāšanu;
            
         
               b)
            
            
               II pielikumā iekļauto veidni, ja tirgus dalībnieki, kas izpauž informāciju, uzskata, ka tirgus izzināšana neietver iekšējās informācijas atklāšanu.
            
         3. pants
   Ar potenciālajiem ieguldītājiem saistīto datu dokumentēšanas formāts
   1.   Tirgus dalībnieki, kas izpauž informāciju, dokumentē Deleģētās regulas (ES) 2016/960 4. panta 1. punktā minēto informāciju kā atsevišķus sarakstus par katru tirgus izzināšanu.
   2.   Tirgus dalībnieki, kas izpauž informāciju, dokumentē Deleģētās regulas (ES) 2016/960 4. panta 2. punktā minēto informāciju kā atsevišķu sarakstu.
   4. pants
   Formāts, lai paziņotu un dokumentētu, ka informācija vairs nav iekšējā informācija
   1.   Tirgus dalībnieki, kuri atklāj informāciju, rakstiski informē personas, kam veic tirgus izzināšanu, ka tirgus izzināšanas laikā izpaustā informācija vairs nav iekšējā informācija.
   2.   Tirgus dalībnieki, kas izpauž informāciju, dokumentē saskaņā ar 1. punktu sniegto informāciju atbilstīgi III pielikumā norādītajai veidnei.
   5. pants
   Spēkā stāšanās
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 3. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 17. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 173, 12.6.2014., 1. lpp.
   
   
      (2)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).
   
      (3)  Komisijas 2016. gada 17. maija Deleģētā regula (ES) 2016/960, ar ko papildina Eiropas Parlamenta un Padomes Regulu (ES) Nr. 596/2014 attiecībā uz regulatīvajiem tehniskajiem standartiem par atbilstīgiem pasākumiem, sistēmām un procedūrām attiecībā uz tirgus dalībniekiem, kas atklāj informāciju un kas veic tirgus izzināšanu (skatīt šā Oficiālā Vēstneša 29. lpp.).
   
      I PIELIKUMS
      
         Deleģētās regulas (ES) 2016/960 6. panta 2. punkta d) apakšpunktā minēto rakstisko protokolu un piezīmju veidne gadījumos, ja tiek atklāta iekšējā informācija
      
      
                  Postenis
               
               
                  Teksta lauks
               
            
                  
                              i)
                           
                           
                              Tirgus dalībnieka, kas atklāj informāciju, identitāte
                           
                        
               
                  
                     Tirgus dalībnieka, kas atklāj informāciju, un tā nodarbinātās personas pilns vārds un uzvārds / nosaukums, kas sniedz saziņai izmantoto informāciju un kontaktinformāciju.
                  
               
            
                  
                              ii)
                           
                           
                              Tās personas identitāte, kura saņem informāciju
                           
                        
               
                  
                     Informāciju saņemošās personas vārds, uzvārds un kontaktinformācija, kas izmantota informācijas sniegšanai.
                  
               
            
                  
                              iii)
                           
                           
                              Informācijas sniegšanas datums un laiks
                           
                        
               
                  
                     Informācijas sniegšanas datums un laiks, norādot laika zonu.
                  
               
            
                  
                              iv)
                           
                           
                              Precizējums par sarunas būtību saskaņā ar Deleģētās regulas (ES) 2016/960 3. panta 3. punkta a) apakšpunktu
                           
                        
               
                  
                     Ieraksts par paziņojumu, ka informācijas sniegšana notiek tirgus izzināšanas nolūkā.
                  
               
            
                  
                              v)
                           
                           
                              Precizējums par personas, kurai veic tirgus izzināšanu, identitāti saskaņā ar Deleģētās regulas (ES) 2016/960 3. panta 3. punkta c) apakšpunktu
                           
                        
               
                  
                     Informācijas ieraksts attiecībā uz personas, ar kuru notikusi saziņa, apstiprinājumu par to, ka informāciju atklājošais tirgus dalībnieks sniedz informāciju personai, kurai potenciālais ieguldītājs ir uzticējis būt par personu, kam veic tirgus izzināšanu.
                  
               
            
                  
                              vi)
                           
                           
                              Precizējums saskaņā ar Deleģētās regulas (ES) 2016/960 3. panta 3. punkta d) apakšpunktu, ka tiks sniegta iekšējā informācija
                           
                        
               
                  
                     Ieraksts par paziņojumu, ar ko paskaidrots, ka gadījumā, ja informāciju saņemošā persona piekrīt, ka tai veic tirgus izziņu, tā saņems informāciju, ko informāciju atklājošais tirgus dalībnieks uzskata par iekšējo informāciju, un atsauce uz Regulas (ES) Nr. 596/2014 11. panta 7. punktā noteikto pienākumu.
                  
               
            
                  
                              vii)
                           
                           
                              Informācija par aplēsi attiecībā uz to, kad informācija pārstāj būt iekšējā informācija saskaņā ar Deleģētās regulas (ES) 2016/960 3. panta 3. punkta e) apakšpunktu
                           
                        
               
                  
                     Ieraksts par informāciju, ja tāda ir, kas sniegta attiecībā uz aplēsto laiku, kad paredzēts, ka informācija tiks publiskota vai darījums tiks uzsākts, paskaidrojot, kāpēc tas varētu mainīties un kā persona, kurai veic tirgus izzināšanu, tiks informēta gadījumā, ja aplēstais laiks vairs nav spēkā.
                  
               
            
                  
                              viii)
                           
                           
                              Paziņojums par personas, kura saņem informāciju, pienākumiem saskaņā ar Deleģētās regulas (ES) 2016/960 3. panta 3. punkta f) apakšpunktu
                           
                        
               
                  
                     Ieraksts par paziņojumu, kurā personai, kas saņem informāciju, paskaidroti pienākumi, kuri attiecas uz iekšējās informācijas iegūšanu saskaņā ar Regulas (ES) Nr. 596/2014 11. panta 5. punkta pirmās daļas b), c) un d) apakšpunktu.
                  
               
            
                  
                              ix)
                           
                           
                              Precizējums par piekrišanu saskaņā ar Deleģētās regulas (ES) 2016/960 3. panta 3. punkta g) apakšpunktu
                           
                        
               
                  
                     Informācijas ieraksts attiecībā uz personas, kurai veic tirgus izzināšanu, piekrišanu saņemt iekšējo informāciju, kā minēts Regulas (ES) Nr. 596/2014 11. panta 5. punkta pirmās daļas a) apakšpunktā (pieprasījums un atbilde).
                  
               
            
                  
                              x)
                           
                           
                              Informācijas atklāšana saskaņā ar Deleģētās regulas (ES) 2016/960 3. panta 3. punkta h) apakšpunktu
                           
                        
               
                  
                     Apraksts par informāciju, kas atklāta tirgus izzināšanas nolūkos, norādot informāciju, kas uzskatāma par iekšējo informāciju.
                  
               
            
   
      II PIELIKUMS
      
         Deleģētās regulas (ES) 2016/960 6. panta 2. punkta d) apakšpunktā minēto rakstisko protokolu un piezīmju veidne gadījumos, ja netiek atklāta iekšējā informācija
      
      
                  Postenis
               
               
                  Teksta lauks
               
            
                  
                              i)
                           
                           
                              Tirgus dalībnieka, kas atklāj informāciju, identitāte
                           
                        
               
                  
                     Tirgus dalībnieka, kas atklāj informāciju, un tā nodarbinātās personas pilns vārds un uzvārds / nosaukums, kas sniedz saziņai izmantoto informāciju un kontaktinformāciju.
                  
               
            
                  
                              ii)
                           
                           
                              Tās personas identitāte, kura saņem informāciju
                           
                        
               
                  
                     Informāciju saņemošās personas vārds, uzvārds un kontaktinformācija, kas izmantota informācijas sniegšanai.
                  
               
            
                  
                              iii)
                           
                           
                              Informācijas sniegšanas datums un laiks
                           
                        
               
                  
                     Informācijas sniegšanas datums un laiks, norādot laika zonu.
                  
               
            
                  
                              iv)
                           
                           
                              Precizējums par sarunas būtību saskaņā ar Deleģētās regulas (ES) 2016/960 3. panta 4. punkta a) apakšpunktu
                           
                        
               
                  
                     Ieraksts par paziņojumu, ka informācijas sniegšana notiek tirgus izzināšanas nolūkā.
                  
               
            
                  
                              v)
                           
                           
                              Identitātes apstiprinājums saskaņā ar Deleģētās regulas (ES) 2016/960 3. panta 4. punkta c) apakšpunktu
                           
                        
               
                  
                     Informācijas ieraksts attiecībā uz personas, ar kuru notikusi saziņa, apstiprinājumu par to, ka informāciju atklājošais tirgus dalībnieks sniedz informāciju personai, kurai potenciālais ieguldītājs ir uzticējis būt par personu, kam veic tirgus izzināšanu.
                  
               
            
                  
                              vi)
                           
                           
                              Precizējums saskaņā ar Deleģētās regulas (ES) 2016/960 3. panta 4. punkta d) apakšpunktu, ka netiks sniegta iekšējā informācija
                           
                        
               
                  
                     Ieraksts par paziņojumu, ar ko paskaidrots, ka gadījumā, ja informāciju saņemošā persona piekrīt, ka tai veic tirgus izziņu, tā saņems informāciju, ko informāciju atklājošais tirgus dalībnieks neuzskata par iekšējo informāciju, un atsauce uz Regulas (ES) Nr. 596/2014 11. panta 7. punktā noteikto pienākumu.
                  
               
            
                  
                              vii)
                           
                           
                              Precizējums par piekrišanu saskaņā ar Deleģētās regulas (ES) 2016/960 3. panta 4. punkta e) apakšpunktu
                           
                        
               
                  
                     Informācijas ieraksts attiecībā uz personas, kurai veic tirgus izzināšanu, piekrišanu turpināt tirgus izzināšanu (pieprasījums un atbilde).
                  
               
            
                  
                              viii)
                           
                           
                              Informācijas atklāšana saskaņā ar Deleģētās regulas (ES) 2016/960 3. panta 4. punkta f) apakšpunktu
                           
                        
               
                  
                     Apraksts par informāciju, kas sniedzama tirgus izzināšanas nolūkos.
                  
               
            
   
      III PIELIKUMS
      
         Veidne, ar ko reģistrēt saskaņā ar Regulas (ES) Nr. 596/2014 11. panta 6. punktu sniegtu informāciju, ar ko personu, kurai veic tirgus izzināšanu, informē par to, ka saņemtā informācija ir pārstājusi būt iekšējā informācija
      
      
                  Postenis
               
               
                  Teksta lauks
               
            
                  
                              i)
                           
                           
                              Tirgus dalībnieka, kas atklāj informāciju, identitāte
                           
                        
               
                  
                     Tirgus dalībnieka, kas atklāj informāciju, un tā nodarbinātās personas pilns vārds un uzvārds / nosaukums, kas sniedz saziņai izmantoto informāciju un kontaktinformāciju.
                  
               
            
                  
                              ii)
                           
                           
                              Tās personas identitāte, kura saņem informāciju
                           
                        
               
                  
                     Informāciju saņemošās personas vārds, uzvārds un kontaktinformācija, kas izmantota informācijas sniegšanai.
                  
               
            
                  
                              iii)
                           
                           
                              Informācijas sniegšanas datums un laiks
                           
                        
               
                  
                     Informācijas sniegšanas datums un laiks, norādot laika zonu.
                  
               
            
                  
                              iv)
                           
                           
                              Darījuma identifikācija
                           
                        
               
                  
                     Informācija, ar ko identificē darījumu, uz kuru attiecās tirgus izzināšana.
                  
                  
                     Tā var ietvert informāciju par darījuma veidu, piemēram, sākotnējais publiskais piedāvājums / otrreizējais piedāvājums / apvienošanās / tiešais darījums / privātas investīcijas / akciju kapitāla palielināšana.
                  
               
            
                  
                              v)
                           
                           
                              Tirgus izzināšanas datums un laiks
                           
                        
               
                  
                     Informācija par datumu un laiku, kad tirgus izzināšanas ietvaros tika atklāta iekšējā informācija.
                  
               
            
                  
                              vi)
                           
                           
                              Paziņojums, ka informācija vairs nav iekšējā informācija
                           
                        
               
                  
                     Paziņojums, ar ko personu, kurai veic tirgus izzināšanu, informē par to, ka informācija vairs nav iekšējā informācija.
                  
               
            
                  
                              vii)
                           
                           
                              Datums, kurā informācija vairs nav iekšējā informācija
                           
                        
               
                  
                     Datums, kad tirgus izzināšanas ietvaros izpaustā informācija vairs nav iekšējā informācija.